Maak 'n bielie van 'n beesvleis-roerbraai
JY LEES NOU Maak 'n bielie van 'n beesvleis-roerbraai
Jy hoef nie na 'n restaurant te gaan vir heerlike Oosterse kos nie. Berei hierdie beesvleis-roerbraai sommer in 'n japtrap op en laat jou kinders gerus hand bysit in die kombuis. Dis die perfekte plek om bietjie met mekaar te gesels.
125 ml (½ k) laenatrium-sojasous
10 ml (2 t) sagte bruin suiker
Meng al die bestanddele vir die sous en bring tot kookpunt. Verlaag die hitte en laat prut sowat 10 minute; verwyder die speserye met 'n gaatjieslepel.
15 ml (1 e) grondboontjieolie
300 g steak, in dun repies gesny
1 wortel, in dun repe gesny
100 g kool, fyn gekap
Verhit 'n bietjie van die olies in 'n groot pan of wok en braai die vleis oor baie hoë hitte. Geur met sout en peper. Hou eenkant, verhit die res van die olies en braai die groente ook oor baie hoë hitte. Skep die vleisrepies terug by die groente en skep 'n lepel vol van die sous by die roerbraai. Roerbraai oor hoë hitte tot die sous verdik. Sit voor saam met noedels en groenslaai.
Die water is opsioneel. Indien jy die water uitlaat, sal die sous dicker wees en daarvoor hoef jy dit ook nie so lank te kook nie.